оваа област се во умерено напредната фаза.

### 4.29. Поглавје 29: Царинска унија

Значителни измени беа направени во царинското законодавство, кои вклучуваат воведување на одредби за заеднички транзит, вклучувајќи за поднесување на електронски декларации за транзит и транзитни гаранции, и примена на меѓународно развиени критериуми за идентификување и анализа на ризик. Беше донесена Царинската тарифа за 2014 година, во согласност со последните измени на Комбинираната номенклатура на ЕУ. Беше издаден првиот сертификат за овластен економски оператор. Во рамките на ЦЕФТА, од 1 април 2014 година, Србија, Албанија, Црна Гора и Република Македонија започнаа со примена на регионалната конвенција за Пан - Евро - Мед преференцијални правила за потекло.

Во однос на административниот и оперативниот капацитет, новиот компјутеризиран транзитен систем, кој е предуслов за пристапување кон Конвенцијата за заедничка транзитна постапка, е ставен во функција. Одржувањето на системот допрва треба да се осигури, а потребна е и понатамошна обука на вработените. Развојот на новиот систем за обработка на царински декларации и системот за интегрирана тарифна околина е во тек. Беа воведени нови електронски системи за поедноставување на царинските постапки за деловно работење. Електронската размена на податоци меѓу Царинската управа и Управата за јавни приходи овозможи воведување на поедноставена постапка за поднесување на ДДВ пријави за увоз. Подобрени беа оперативните капацитети за царински контроли и борбата против прекуграничниот криминал. Стандардите за професионална одговорност и интегритет и мерките за внатрешна контрола беа систематски применувани. Управувањето со ризик и меѓу - институционалната соработка беа дополнително развиени. Продолжи соработката со деловната заедница, а соработката со царинските органи на соседните земји, како и во поширокиот регион беше исто така проширена. Царинските објекти на граничните премини Блаце и Богородица беа надградени.

#### Заклучок

Забележан е напредок во областа на Царинска унија. Административниот капацитет на царинската администрација е подобрен, иако, сè уште, е потребна подобра одржливост на финансиските ресурси. Приоритети за наредната година се пристапување кон Конвенцијата за заедничка транзитна постапка и довршување на двата ИТ системи кои се во подготовка. Севкупно, подготовките во оваа област се во напредна фаза.

### 4.30. Поглавје 30: Надворешни односи

Во однос на заедничката трговска политика , земјата продолжи да ги координира своите позиции и сè повеќе да ги усогласува своите политики со позициите и политиките на ЕУ, вклучително и во рамките на Светската трговска организација. Земјата е претседавач со Централноевропскиот договор за слободна трговија ( ЦЕФТА ) во 2014 година и ја координира работата на неговите комитети. Во поглед на билатералните спогодби со земји кои не се дел од ЕУ , земјата ратификуваше спогодба за заштита на инвестиции со Азербејџан. Бројот на ратификувани билатерални спогодби за заштита на инвестиции се искачи на 39, од кои 35 се во сила а 18 се со земји - членки на ЕУ.

Подготовките во областа на развојната политика и хуманитарната помош остануваат во рана фаза.

#### Заклучок

Постигнат е ограничен напредок во областа на надворешните односи, особено во поглед на заедничката трговска политика. Институционалниот капацитет на земјата сè уште не е доволен за целосно учество во трговските, развојните и хуманитарните политики на ЕУ. Во целост, подготовките во областа на надворешните односи се во умерено напредната фаза.

54